n_a
Language: Swahili | Genre: Creative_writing

Methali hii ina maana kuwa chochote anachopata mlevi huishia kwa
  mgema, au anayetayarisha pombe na matumizi yake ni kumpigia mfano mtu
  ambaye anaipoteza rasilimali yake kwa mtu mwingine ingawa mwenyewe
  hapati faida yoyote.

  Aliishi banati mmoja aliyeitwa Maria. Alikuwa kinda la mwana mwenye
  maungo yaliyo mviringo wa afya. Maria alikuwa na shoga wake
  waliopendana kama chanda na pete. Walikuwa marafiki wa kufa kuzikana,
  kwenye shida na raha walikuwa pamoja. Maria alikuwa mrembo wa warembo
  na mwenye kimo ya twiga. Wavyele wake walikuwa na pesa nyingi mno.
  Hakuna kitu ambacho Maria angeitisha na akakosa kupewa. Pia alikuwa
  msichana mwenye ghera za mchwa kujenga na kudurugu kwa mate. Alihitimu
  masomo yake na kupata kazi nzuri sana.

  Mana alikuwa mfanyikazi mwenye tajriba kiasi cha kupandishwa cheo kuwa
  meneja wa kampuni_moja_maarufu. Yeye na rafiki yake walikuwa wapenda
  sherehe na mziki. Kila wakati alikuwa akifuja pesa zake kwa rafiki
  yake ilhali rafiki yake alikuwa na mali yake ambayo hakuwa akitaka
  kuitumia: Idadi ya marafiki zake ikaongezeka si wanaume si wanawake.
  Aliziharibu pesa zake kwa marafiki. Marafiki zake walikuwa wakikutana
  na kujadiliana ni vipi wanaweza kubugia pesa zake na kupata faida yao
  binafsi.

  Kwa kweli rafiki yako ndiye adui yako. Maadame kikulacho kinguoni
  mwako. Marafiki zake pamoja na yeye walialikwa kwenye karamu kubwa
  mno. Marafiki zake walimdanganya na kumuambia kwamba hawana chochote
  wala lolote. Si fedha na si vitafnaji. Walikwenda madukani kununua
  vitafnaji. Kule dukani, marafiki zake walikuwa wakichukua vitu vya
  kila aina.si peremende, si biskuti, si soda na keki na vinginevyo.
  Maria akataka kujinunulia vitu lakini hakuwa na hela yoyote ile.
  Marafiki zake walikata katakata kumgawia hata peremende moja. Maria
  alikasirika na akauvunja uhusiano baina ya marafiki zake. Hapo ndipo
  Maria alipogundua kwamba cha mlevi huliwa na mgema.